钦定古今图书集成/明伦汇编/闺媛典/第284卷 > 皇清十七 > 李赓妻薛氏
## 钦定古今图书集成/明伦汇编/闺媛典/第284卷 > 皇清十七 > 李赓妻薛氏

按《仪真县志》：薛氏，名一琏，父邦亮，梦人以六琏馈生，氏遂以名。幼事父母孝。年十五，嫁武人子李赓，孝舅姑如父母。三年而赓死。琏卒，语其父曰：“人云死易，托孤难。死一身事，吾不忍见李氏无后也。” 时其子开泰方一岁，遂携归母家。抚泰二十六年，见一孙而卒。有司旌之。